Suzanne (sang av Leonard Cohen)

«Suzanne» er en sang skrevet av Leonard Cohen i 1960-årene. Sangen er basert på diktet «Suzanne Takes You Down» (fra samlingen Parasites of Heaven, 1966) og ble først innspilt av Judy Collins i 1966 før Cohen selv debuterte som sanger. Cohen spilte den inn året etter og den inngår på debutalbumet Songs of Leonard Cohen. Det er en av Cohens mest kjente sanger og er covret av flere fremstående artister. Collins versjon fremstilte Suzanne som en mystisk person og Cohens versjon gir inntrykk av en mann som er perpleks og forvirret av det feminine. Newsweek rangerte den som Cohens beste låt i 2016. 

Bakgrunn
Teksten handler om en kvinne han kjente i Montréal – Suzanne Vaillancourt (født Verdal). Hun var gift med Armand Vaillancourt en venn av Cohen som derfor bare kunne berøre kroppen hennes i tanken (engelsk: touched her perfect body with your mind). Suzanne var utdannet danser og hadde danset profesjonelt noen år. Cohen var på denne tiden sammen med Marianne Ihlen som til dels bodde hos ham i Montreal. 

Annen strofe viser til statuen «Our Lady» (Jomfru Maria) på toppen av en sjømannskirke skuer utover elven i Montréals gamleby, hvor Suzanne også bodde. Suzanne hadde leid en billig leilighet et forfallent bygg ved Montreal havn ved St. Lawrence-elven der hun bodde sammen med datteren. Elven var i utgangspunktet seilbare bare til Montreal som derfor ble en viktig havneby. Suzanne hadde for vane å sette frem te og frukt, kjøpt i Montreals nærliggende Chinatown, til gjester. Cohen besøkte henne regelmessig og han var tydelig betatt, men de hadde ikke et forhold.Heatley, M., & Hopkinson, F. (2014). The Girl in the Song: The Real Stories Behind 50 Rock Classics. Portico. 

Kanadisk fjernsyn CBC sendte i 2006 en dokumentar om Suzanne Verdal. Cohen beskrev konkret det som skjedde hos Suzanne, som en reportasje ifølge ham selv, men sangen «Suzanne» er «vektløs» og mystisk ifølge Simmons. 

Innspilling
Det skal ha vært kjæresten til produsent John Simon som koret på dette sporet. I et senere intervju fortalte Cohen om Simon: «We did have a falling out over the song 'Suzanne'. He wanted a heavy piano syncopated and maybe drums and I didn't want drums on any of my songs, so that was a bone of contention.» (Mojo 2001) Det er en av Cohens meste kjente sanger, og både Judy Collins og Noel Harrison spilte den inn før ham. 

Rett etter at Collins hadde blitt kjent med Cohen og hørt noen av hans sanger fremført av Cohen spilte hun dem inn selv. «Suzanne» og et par andre kom med på platen In My Life som var nesten ferdig. Den ble sluppet i november 1966 med sanger av blant andre Cohen, Bob Dylan, Jacques Brel og Lennon/McCartney. Dette ga Cohen internasjonal anerkjennelse som tekstforfatter.Simmons (2013) s. 179. Judy Collins presenterte Cohen for talentspeideren John Hammond på bakgrunn av sangen «Suzanne», noe som som medvirket til at Cohen fikk platekontrakt.

Mottakelse og covers
Tidligere i 1966, før Judy Collins, hadde gruppen Stormy Clovers som de første begynt å fremføre Cohens sanger, blant annet «Suzanne», på sine konserter. Senere har flere andre artister fremført sangen, blant andre Harry Belafonte, Nick Cave, Nina Simone og Bruce Springsteen. Nina Simones versjon er preget av en observatørs fornøyelse over karakterene. Nick Cave fremførte den sammen med Perla Batalla og Julie Christensen i filmen Leonard Cohen: I’m Your Man. Françoise Hardy laget en fransk versjon. Roberta Flack laget en jazz-preget versjon i 1973. I 2021 kom den svenske duoen First Aid Kit med sin versjon.

Newsweek regner Suzanne som en av Cohens beste sanger. BBCs anmelder er særlig begeistret for Simones versjon og plasserer den blant de seks beste coverversjoner av Cohens låter. Rolling Stone regner Simones versjon av «Suzanne» som en av de beste av mange cover-versjoner av Cohens låter. Paste Magazine rangerer denne som Cohens beste sang foran «Hallelujah». 

I 1993 sang Kristin Solli den norske gjendiktningen «Susanne» av Håvard Rem på albumet Hadde månen en søster: Cohen på norsk. Randy Newman spilte inn en parodi på 12 Songs, og R.E.M. omarbeidet den til «Hope» på albumet Up.

Lars von Trier brukte «Suzanne» i Breaking the Waves. Den ble brukt i filmen Wild (2014).http://www.imdb.com/title/tt2305051/soundtrack 
 Referanser 

 Litteratur 

 Eksterne lenker   


Kategori:Sanger fra 1967
Kategori:Leonard Cohen